दान की राशि से बने स्वीमिंग पूल पर भी नहीं आई दया
स्वीमिंग पूल के पास बने भवन की खिड़की दरबाजे अज्ञात लोग चोरी कर ले गए हैं।
ढ़ाई करोड़ का प्रस्ताव
ठंडे बस्ते में
तत्कालीन कलेक्टर स्वतंत्र सिंह ने नए सिरे से स्वीमिंग पूल का कायाकल्प कराने के लिए करीब ढ़ाई करोड़ रुपए का प्रोजेक्ट बनाकर शासन के पास भेजा था, लेकिन खेल युवक कल्याण विभाग की आेर से अब तक उसे मंजूरी नहीं दी गई है। परेशानी की बात यह है कि जब संपत्ति खेल युवक कल्याण विभाग के पास है। तो उसके अधिकारी मौके पर निरीक्षण करने एक बार भी नहीं गए हैं। एक तरह से पूरी सामग्री खुर्द-बुर्द हो गई है।
भास्कर संवाददाता| दमोह
सिविल वार्ड में स्थित स्टेडियम के बाजू में दान की राशि से बने स्वीमिंग पूल पर भी अधिकारियों दया नहीं आई। करीब 20 साल से इस पूल की देखरेख नहीं की गई है। मेंटनेंस के अभाव में पूल की दीवारें चटक गईं हैं टाइल्स और ईटें चाेरी हो गईं, यहां तक कि यहां संचालित कार्यालय के दरवाजे और खिड़कियां भी गायब हैं। हैरान की बात यह है कि वीरान हो चुके इस पूल में जाने के लिए बने गेट चारों तरफ से बंद हैं, ऐसे में लोगों ने दीवारें में बड़े-बड़े छेद कर लिए हैं और इस जगह पर ही अनैतिक काम किए जा रहे हैं।
दरअसल स्टेडियम के बाजू में दान की राशि से 1970 में स्वीमिंग पूल का निर्माण किया गया था। इसका शुभारंभ करने के लिए मुुख्यमंत्री कैलाशनाथ काटजू आए थे। इसका संचालन नगरपालिका करती थी। बीच में बंद होने पर तत्कालीन कलेक्टर एसएन मिश्रा और एसपी एसके झां ने ढ़ाई लाख रुपए की लागत से पूल को नए सिरे से तैयार करने का प्रोजेक्ट तैयार किया था। लेकिन वह काम पूरा नहीं हो पाया, जब से लेकर अब तक स्वीमिंग की जर्जर हालत में पड़ा है। अनदेखी के चलते अब यहां की खिड़कियां और दरवाजे चोरी हो गए हैं। कई दीवारों की तो ईटें तक चोरी हो गईं हैं। ऐसे में मौके पर कुछ नहीं बचा है। स्थानीय गोविंद अहिरवार और राधे पटेल ने बताया कि जब से पूल बंद हुआ है, उसे चारों ओर से बंद कर दिया गया है। कुछ लोगों ने दीवार में छेद कर लिया है। जिससे असामाजिक तत्वों का आना-जाना लगा रहता है। यहां पर दिन और रात में अनैतिक काम होते हैं, जोड़ों का आना-जाना लगा रहता है। किसी भी दिन यहां पर गंभीर वारदात हो सकती है।
मेरी अभी तबियत ठीक नहीं है। मैं दस्तावेज देखकर ही स्वीमिंग पूल के प्रोजेक्ट के बारे में कुछ बता सकता हूं। पीके भल्ला, युवक कल्याण खेल अधिकारी, दमोह
hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva